
Europos Parlamentas,
–	atsižvelgdamas į Komisijos pasiūlymą Tarybai (COM(2023)0064),
–	atsižvelgdamas į Sutarties dėl Europos Sąjungos veikimo 2 straipsnio 1 dalį ir 81 straipsnio 3 dalį, pagal kurias Taryba kreipėsi į Parlamentą dėl konsultacijos (C9-0026/2023),
–	atsižvelgdamas į Darbo tvarkos taisyklių 82 straipsnį,
–	atsižvelgdamas į Teisės reikalų komiteto pranešimą (A9-0355/2023),
1.	pritaria Komisijos pasiūlymui su pakeitimais;
2.	ragina Komisiją pagal Sutarties dėl Europos Sąjungos veikimo 293 straipsnio 2 dalį atitinkamai pakeisti savo pasiūlymą;
3.	ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4.	ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
5.	paveda Pirmininkei perduoti poziciją Tarybai, Komisijai ir nacionaliniams parlamentams.
Pakeitimas		1
Pasiūlymas dėl sprendimo
2 konstatuojamoji dalis
	

	Komisijos siūlomas tekstas
	Pakeitimas

	(2)	Prancūzija pateikė informaciją, iš kurios matyti konkretus jos interesas derėtis dėl Komisijai perduoto susitarimo projekto, nes Prancūziją ir Alžyrą sieja išskirtiniai ekonominiai, kultūriniai, istoriniai, socialiniai ir politiniai ryšiai;
	(2)	Prancūzija pateikė informaciją, iš kurios matyti, kad dėl Prancūziją ir Alžyrą siejančių išskirtinių ekonominių, kultūrinių, istorinių, socialinių ir politinių ryšių Prancūzija yra ypač suinteresuota derėtis su Alžyru dėl dvišalio susitarimo, kurio projektas buvo perduotas Komisijai;



Pakeitimas		2
Pasiūlymas dėl sprendimo
8 konstatuojamoji dalis
	

	Komisijos siūlomas tekstas
	Pakeitimas

	(8)	dauguma Prancūzijos ir Alžyro susitarimo projektu nagrinėtinų klausimų daro poveikį ES acquis, ypač su šeimos bylomis susijusiems ES teisės aktams. Todėl į šių tarptautinių įsipareigojimų taikymo sritį patenkantys klausimai priklauso išimtinei Sąjungos išorės kompetencijai. Derėtis dėl šių įsipareigojimų arba juos prisiimti valstybės narės gali tik gavusios atitinkamą Sąjungos įgaliojimą pagal Sutarties dėl Europos Sąjungos veikimo (SESV) 2 straipsnio 1 dalį kartu su SESV 81 straipsnio 3 dalies materialiniu teisiniu pagrindu;
	(8)	tam tikri Prancūzijos ir Alžyro susitarimo projekte reglamentuotini klausimai daro poveikį atitinkamai šeimos bylų srities ES acquis. Todėl į šių tarptautinių įsipareigojimų taikymo sritį patenkantys klausimai priklauso išimtinei Sąjungos išorės kompetencijai. Derėtis dėl šių įsipareigojimų arba juos prisiimti valstybės narės gali tik pagal Sutarties dėl Europos Sąjungos veikimo (SESV) 2 straipsnio 1 dalį gavusios Sąjungos teisės aktų leidėjo įgaliojimą tai daryti laikantis SESV 81 straipsnio 3 dalyje nurodytos teisėkūros procedūros;



Pakeitimas		3
Pasiūlymas dėl sprendimo
1 straipsnio 1 pastraipos 1 įtrauka
	

	Komisijos siūlomas tekstas
	Pakeitimas

	—	informuoti Alžyrą apie tai, kad Europos Komisija derybose dalyvauja kaip stebėtoja ir bus informuojama apie įvairiais derybų etapais padarytą pažangą ir pasiektus rezultatus;
	—	informuoti Alžyrą apie tai, kad Europos Komisija gali dalyvauti derybose kaip stebėtoja ir bus informuojama apie įvairiais derybų etapais padarytą pažangą ir pasiektus rezultatus;



Pakeitimas		4
Pasiūlymas dėl sprendimo
1 straipsnio 1 pastraipos 2 įtrauka
	

	Komisijos siūlomas tekstas
	Pakeitimas

	—	paraginti Alžyrą apsvarstyti galimybę prisijungti prie pagrindinių su šeimos bylomis susijusių Hagos tarptautinės privatinės teisės konferencijos parengtų konvencijų ir pradėti rimtą priežasčių, dėl kurių Alžyras iki šiol prie jų neprisijungė, analizę;
	—	paraginti Alžyrą apsvarstyti galimybę prisijungti prie pagrindinių Hagos tarptautinės privatinės teisės konferencijos parengtų konvencijų šeimos bylų klausimais ir pradėti tinkamiausių priemonių pašalinti kliūtis, dėl kurių Alžyras iki šiol prie jų neprisijungė, analizę;



Pakeitimas		5
Pasiūlymas dėl sprendimo
1 straipsnio 1 pastraipos 3 įtrauka
	

	Komisijos siūlomas tekstas
	Pakeitimas

	—	informuoti Alžyrą apie tai, kad pasibaigus deryboms šalys, norėdamos sudaryti susitarimą, turi gauti Europos Sąjungos Tarybos leidimą;
	—	informuoti Alžyrą apie tai, kad pasibaigus deryboms Prancūzija, norėdama sudaryti susitarimą, turi gauti Europos Sąjungos Tarybos leidimą;



Pakeitimas		6
Pasiūlymas dėl sprendimo
1 straipsnio 1 pastraipos 4 įtrauka
	

	Komisijos siūlomas tekstas
	Pakeitimas

	—	informuoti Alžyrą, kad remiantis Komisijos pateiktu pasiūlymu suteikto Europos Sąjungos Tarybos leidimo sudaryti susitarimą galiojimo trukmė gali būti ribota (pvz., penkeri metai) ir kad paskui jį gali prireikti persvarstyti;
	—	informuoti Alžyrą, kad remiantis Komisijos pateiktu pasiūlymu suteikto Europos Sąjungos Tarybos leidimo sudaryti susitarimą galiojimo trukmė gali būti ribota ir gali būti taikoma savaiminio pratęsimo sistema, kuri turi būti nurodyta Europos Parlamento ir Tarybos sprendime dėl susitarimo sudarymo;



Pakeitimas		7
Pasiūlymas dėl sprendimo
1 straipsnio 1 pastraipos 4 a įtrauka (nauja)
	

	Komisijos siūlomas tekstas
	Pakeitimas

	
	—	įtraukti nuostatą dėl visiško ar dalinio susitarimo denonsavimo arba tiesioginio atitinkamų susitarimo nuostatų pakeitimo tuo atveju, jei Sąjunga arba Sąjunga bei jos valstybės narės ir Alžyras vėliau sudarytų susitarimą arba Alžyras prisijungtų prie atitinkamų Hagos konvencijų;



Pakeitimas		8
Pasiūlymas dėl sprendimo
1 straipsnio 1 pastraipos 5 įtrauka
	

	Komisijos siūlomas tekstas
	Pakeitimas

	—	įtraukti nuostatą, kad pagal šį susitarimą Prancūzijoje pripažinti sprendimai vėliau negali judėti kitose ES valstybėse narėse;
	—	įtraukti nuostatą, kad pagal šį susitarimą Prancūzijoje pripažinti sprendimai vėliau negali judėti kitose ES valstybėse narėse pagal Sąjungos teisę;



Pakeitimas		9
Pasiūlymas dėl sprendimo
1 straipsnio 1 pastraipos 6 įtrauka
	

	Komisijos siūlomas tekstas
	Pakeitimas

	—	užtikrinti, kad nuostatos dėl teisės atsisakyti dokumentų įteikimo būtų suderintos su naujos redakcijos Dokumentų įteikimo reglamento 12 straipsnio 3 dalies nuostatomis, t. y. kad adresatas dokumentų įteikimo gali atsisakyti įteikimo metu arba per dvi savaites nuo įteikimo;
	—	užtikrinti, kad susitarimo, dėl kurio derybose susitarta su Alžyru, nuostatos atitiktų atitinkamą Sąjungos acquis ir Hagos konvencijas;

